
Kasutuslubade väljastamine

1. ASJAOLUD JA MENETLUSE KÄIK

Narva Linnavalitsuse korralduse väljastamiseks laekusid Mõisa tn 1a munitsipaalomandis oleva kinnistu omaniku esindajalt rekonstrueeritud lasteaia- ja majandushoonele, ehitatud mänguväljakutele, heakorrastusele ning  piirdeaiale kasutuslubade väljastamise taotlused koos õigesti vormistatud ehitamise tehniliste dokumentidega.
Ehitusseaduse § 33 lõike 4 alusel on teostatud kasutuslubade taotlevate ehitiste ülevaatus ja nõuetele vastavuse kontroll. Ehitiste ülevaatusest osavõtjad kinnitavad, et ülevaatuseks esitatud ehitised vastavad ehituseeskirjadele ja –normidele ning keskkonna-, tervise-, tuletõrje-, tarbija- ja töökaitse nõuetele.

Seega, kasutusloa andmiseks takistusi ei ole ning ülevaatuse tehtud  ehitistele tuleb väljastada kasutusluba

2. ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et  valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

    2.2. Narva linna ehitusmääruse §27 lõige 3 kohaselt ehitise kasutusloa väljastamise või

         väljastamisest keeldumise ja kehtetuks tunnistamise otsustab Linnavalitsus.

3. OTSUS

Väljastada kasutusload Mõisa tn 1a lasteaia-, majandushoonetele, mänguväljakutele, heakorrastusele ning  piirdeaiale.

4. RAKENDUSSÄTTED

4.1.  Korraldus jõustub seadusega ettenähtud korras. 

4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

